Tanskan maajoukkueessa Boilesen pelasi ensimmäiset kaksi otteluaan vuonna 2011. Vuosina 2013–2015 hän pelasi 13 maaottelua. Tämän jälkeen tuli taas taukoa ja hän pelasi kaksi maaottelua maaliskuussa 2018. Vuonna 2021 hän pelasi ennen EM-kilpailuja uransa 18. maaottelun maaliskuussa sekä 19. ja 20. maaottelun kesäkuussa. Toistaiseksi ainoan maaottelumaalinsa hän on tehnyt marraskuussa 2013 ystävyysottelussa Norjaa vastaan.